• Dickinson, W., Williams, G., Hill, M., Cox, S., &amp; Baker, J. (2017), Granite erratics in Beacon Valley, Antarctica, Antarctic Science, 29(4), 343-355. http://doi:10.1017/S0954102017000013
• Schaefer, J. &amp; Baur, Heinrich &amp; Denton, George &amp; Ivy-Ochs, Susan &amp; Marchant, David &amp; Schlüchter, Christian &amp; Wieler, Rainer. (2000), The oldest ice on Earth in Beacon Valley, Antarctica: New evidence from surface exposure dating, Earth and Planetary Science Letters. 179. 91-99. http://doi:10.1016/S0012-821X(00)00095-9
• Lorrey, Andrew. (2005), Multiple remnant glaciers preserved in Beacon Valley, Antarctica, Glacial Geology and Geomorphology. ISSN 1085-0554. RP-02.
• Eric Rignot Bernard Hallet Andrew Fountain, Rock glacier surface motion in Beacon Valley, Antarctica, from synthetic‐aperture radar interferometry, Volume29, Issue12 June 2002 Pages 48-1-48-4. https://doi.org/10.1029/2001GL013494
• The Planetary and Space Sciences Research Institute, The Open University, UK, Louisa Preston, Monica Grady, Simeon Barber, The Catalogue of Planetary Analogues
מייק פלנגן (קולנוען)
מייק פלנגן (באנגלית: Mike Flanagan; נולד ב-20 במאי 1978) הוא קולנוען אמריקאי ושותף בחברת ההפקות "Intrepid Pictures". פלנגן ידוע בעיקר בזכות סרטי האימה שלו, שאותם הוא ביים, כתב וערך, כולל "אבסנטיה" (2011), "שקט", "להתעורר מפחד", "הסיאנס 2" (שלושתם משנת 2016), "המשחקים של" (2017), ו"דוקטור סליפ" (2019). בעקבות סרטים אלו פלנגן נחשב לאחד מבמאי האימה הטובים ביותר בהוליווד.
פלנגן גם יצר, ביים, הפיק, כתב וערך את סדרת האימה העל-טבעית של "נטפליקס" "מי מתגורר בבית היל" (2018), המבוססת על נובלת האימה של שירלי ג'קסון באותו השם; ואת סדרת ההמשך שלה, "מי מתגורר באחוזת בליי", המבוססת על נובלת האימה "טבעת החנק" מאת הנרי ג'יימס.
עבודתו של פלנגן משכה את שבחי המבקרים על בימויו, ההתמקדות באפיון הדמויות ובנושאים המוצגים לעיתים רחוקות בסוגת האימה, נוסף על חוסר ההסתמכות על הג'אמפ סקרס (הקפצות זולות) הנפוצים בסרטי האימה; בין המשבחים את עבודותיו נמנים היוצרים סטיבן קינג, קוונטין טרנטינו וויליאם פרידקין.
ילדותו ושנות התבגרותו.
פלנגן נולד ב-20 במאי 1978 בסיילם, מסצ'וסטס. אביו עבד במשמר החופים של ארצות הברית, והמשפחה עברה דירה לעיתים קרובות. על אף שהוא התגורר רק לזמן קצר בסיילם, תקופה זו הותירה בפלנגן רושם, והוא התעניין בצורה קבועה בציד המכשפות בסיילם וגם בנושאים נלווים, כמו סיפורי רפאים ואימה בדיונית. בנערותו, פלנגן למד בתיכון הארכיבישוף ספאלדינג. עם התבגרותו, פלנגן הגיע למרילנד, שם הוא למד באוניברסיטת טוסון, וסיים תואר ראשון במדיה וקולנוע אלקטרוניים ותחום התמחות משני בתיאטרון.
חיים אישיים.
פלנגן ניהל בעבר זוגיות עם השחקנית קורטני בל, שהשתתפה בסרטו משנת 2011, "אבסנטיה". לשניים נולד בן. מאז פברואר 2016, פלנגן נשוי לשחקנית קייט סיגל, שהשתתפה ברבים מסרטיו ואף כתבה יחד איתו את התסריט לסרט "שקט". לזוג נולדו שני ילדים, בן ובת.
דרן אבאזי
דרן אבאזי (באלבנית: Dren Abazi; נולד ב-13 בפברואר 1985) הוא זמר-יוצר ומפיק מוזיקלי ממוצא אלבני.
ביוגרפיה.
אף על פי שדרן אבאזי עשה את הופעת הבכורה שלו בגיל צעיר מאוד, כנגן גיטרה של להקות רוק מקומיות שונות, הוא זכה לתשומת לב ציבורית ותקשורתית כאשר שהוא הקים וייסד את להקת Zig Zag Orchestra ב-2008. הוא זכה לתהילה במהירות ב-2011 לאחר שהלחין וביצע את השיר ""Ti dhe Une" עם אנייזה שהיני. השיר נהיה במהרה ללהיט באלבניה ונבחר לשיר השנה על ידי Top Channel .
ב-2014, השיר שלו, "Naten"", נהיה לחלק מפסקול של הסרט נראה אותך שוטר. בנוסף, השיר זכה בפרס הלאומי KULT עבור האלבום האלבני הטוב ביותר של השנה.
A Quien Quiera Escuchar
A Quien Quiera Escuchar (בעברית: למי שרוצה להקשיב) הוא אלבום האולפן העשירי של הזמר הפוארטו ריקני ריקי מרטין. האלבום יצא לאור ב-10 בפברואר 2015 דרך חברת התקליטים Sony Music Latin.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-58, והגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.
Música + Alma + Sexo
Música + Alma + Sexo (בעברית: מוזיקה + נשמה + מין) הוא אלבום האולפן התשיעי של הזמר הפוארטו ריקני ריקי מרטין. האלבום יצא לאור לראשונה באירופה ב-31 בינואר 2011 דרך חברת התקליטים קולומביה רקורדס, ויום לאחר מכן באמריקה הצפונית דרך חברת התקליטים Sony Music Latin.
עד לפברואר 2015 מכר האלבום מעל ל-120 אלף עותקים בארצות הברית, והגיע למעמד יהלום לאחר שמכר מעל ל-300 אלף עותקים ברחבי העולם. האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.
הגן הלאומי של הגיבורים האמריקאים
הגן הלאומי של הגיבורים האמריקאים הוא אנדרטה וגן לאומי בתכנון שתוקדש לדמויות חשובות בהיסטוריה של ארצות הברית, רעיון הקמתו של הגן הוצע על ידי הנשיא דונלד טראמפ והוכרז על הקמתו בנאום שהתרחש ב־3 ביולי 2020, ערב יום העצמאות האמריקאי בעת חגיגות בהר ראשמור. טראמפ אמר בנאומו כי הגן צפוי לכלול פסלים של פוליטיקאים בולטים, אנשי עסקים ומוזיקאים בולטים בז'אנר הפופ.
פיתוח הגן המוצע ינוהל על ידי כוח המשימה לבניית ובניית מונומנטים לגיבורים אמריקאים, אשר יקבל מימון ממשרד הפנים של ארצות הברית על מנת להקים את האתר, בין חבר הצוות שיהיה אחראי על הקמת האתר יהיו יושבי ראש הקרן הלאומית לאמנויות והקרן הלאומית למדעי הרוח, האחראי על מינהל השירותים הכלליים, יו"ר המועצה המייעצת על שימור ההיסטוריה ואנשים נוספים.
לאחר חתימת הצו הביצועי להקמת האתר ב־3 ביולי 2020, הוענק לכוח המשימה 60 יום לפתח תכנון ראשוני לאתר, כולל מיקום פוטנציאלי בו יוקם. בצו הביצוע נקבע גם כי הגן ייפתח ב־4 ביולי 2026, יום השנה ה־250 לחתימת מגילת העצמאות האמריקאית.
בין האישים שצפויים להיות מונצחים בגן יהיו בנג'מין פרנקלין, דולי מדיסון, כריסטה מקאוליף, ג'ורג' וושינגטון, דייווי קרוקט, הנרי קליי, הארייט טאבמן ואישים רבים נוספים.
High Score
High Score היא סדרה תיעודית אודות ההיסטוריה של משחקי המחשב שנוצרה בידיי פראנס קוסטרל והופקה על ידי נטפליקס. במהלך כ־6 פרקים שאורך כל אחד מהם נע בין 40–50 דקות הסדרה מציגה את התפתחות משחקי המחשב ממשחקי ארקייד ועד למשחקי מחשב מודרניים, תוך ראיונות עם שלל אישים חשובים שהשפיעו רבות על התפתחות משחקי המחשב, כגון טורו איוואטאני ועוד.
הסדרה עלתה לראשונה לנטפליקס האמריקאי ב־19 באוגוסט 2020. הסדרה קיבלה ציון 7.4 מתוך 10 באתר IMDb, תוך שקלול נתונים של כ־3,322 ביקורות.
פרקים.
הסדרה כוללת ראיונות וקטעי ארכיון רבים אודות התפתחות משחקי המחשב בין השנים 1970-2000. הראיונות והסיפורים מגולמים לעיתים קרובות על ידי אנימציה בצורת אמנות פיקסלים בדומה למשחקי מחשב מהתקופה הזו. שיר הפתיחה של הסדרה מעוצב גם הוא באנימציה בסגנון פיקסל, כשברקע מנוגן שיר של להקת Power Glove האוסטרלית. מנחה הסדרה הוא צ'ארלס מרנט, מדבב דמותו האייקונית של מריו.
הפקה.
יוצרת הסדרה, פראנס קוסטרל, אמרה כי היא קיבלה השראה ליצור את הסדרה מילדותה שבה היא גדלה בצרפת, וה שחיבר בינה לבין חבריה האמריקאים הם משחקי המחשב, שלטענתה "הם שפה אוניברסלית". בתחילה עבדה בתור פרסומאית לסרט התיעודי "8-Bit Legacy", המספר על התפתחות משחקי המחשב, אך חשבה שהוא לא מקיף מספיק ומציג רק חלק קטן מההיסטוריה של המשחקים.
היא פנתה לחברת נטפליקס כדי ליצור סדרה תיעודית משלה, והחברה הסכימה לממן את הסדרה. קוסטרל החלה לעבוד על הסדרה תוך עזרה מידידתה הבמאית מליסיה ווד. החזון של קוסטרל לגבי הסדרה היה לא להתמקד במשחקים עצמם, אלא ביוצרים שלהם ובמהלכים הפוליטיים והיצירתיים שמאחוריהם. לבסוף החליטה קוסטרל שהסדרה תעסוק בכל פרק בנושא אחד בהקשר של משחקי המחשב, במקום שהפרקים יהוו סדר כרונולוגי של האירועים. קוסטרל ווד החליטו שהגיוני להתחיל עם משחקי הארקייד ולהראות את התפתחותם, ולסיים עם הגרפיקה התלת ממדית העכשיות, מכיוון שהנושא "מייצר סיום טבעי, אבן דרך חדשה בהיסטוריה של משחקי המחשב".
ביקורות.
הסדרה התקבלה בחיוב בקרב סוקרים, שטענו כי הסדרה נותנת מענה טוב ומקיף להיסטוריה של משחקי המחשב. במגזין GameSpot נכתב כי "קורס אודות תור הזהב של משחקי המחשב מלא בראיונות ענייניים, כתיבה מבריקה, והכי חשוב – מסר מעורר השראה ומכיל". הבלוג Slash Film "אחת הסדרות התיעודיות המלוטשות והמספקות ביותר". בעיתון הוליווד ריפורטר נאמר "[הסדרה] רחוקה מלהיות הדוקו הטוב ביותר של נטפליקס – לעיתים קרובות התסריט מלא חורים פעורים ושטחי למדי – אך מבחינת התוכן שלו High Score נותן בראש. עם שישה פרקים שכל אחד מהם לא עולה על 47 דקות [הסדרה] קלילה ומהנה ומלאה בטריוויה משעשעת"